Actori, muzicieni și dansatori au protestat în 21 de orașe din Italia. Industria de divertisment cere sprijinul guvernului.
Italienii sunt nemulțumiți că guvernul nu a luat măsuri pentru industria culturală. Actori, muzicieni și dansatori au protestat în 21 de orașe din Italia. Industria de divertisment din Italia a pierdut 72% din profituri anul trecut.
Replici, spirit, muzică. Toate s-au mutat din sala de spectacol pe străzile Romei. Actorii, muzicienii și dansatorii au protestat în Italia, în speranța că guvernul va lua măsuri pentru a proteja și industria culturală.Giorgio Squilloni, actor și profesor de teatru: "Poți să faci teatru doar dacă există cineva care spune povestea și cineva care o ascultă. Cu închiderea, era imposibil, pentru că nu exista public."Astfel de proteste colorate s-au desfășurat în Roma și alte 20 de orașe. Și vor continua. Asta pentru că industria de divertisment a pierdut 72% din profituri anul trecut.Manuela Verne, profesoară de dans: "Nu am familie, nu am copii, nu sunt căsătorită, am un iubit și locuiesc singură, dar am două împrumuturi de rambursat, să fiu sinceră. Aceste condiții sunt nesigure pentru toată lumea.".